SCI บวก 4% โบรกฯ เก็งกำไรปีนี้โตกว่า 35%
SCI บวก 4% ล่าสุด เวลา 10.46 น. ราคาอยู่ที่ 6.50 บาท บวก 0.25 บาท หรือ 4% สูงสุดที่ 6.70 บาท ต่ำสุดที่ 6.30 บาท มูลค่าซื้อขายที่ 123.62 ล้านบาท โดยบล.เคทีบี (ประเทศไทย) แนะ "ซื้อ" SCI คาดกำไรปี 59 ที่ 288 ล้านบาท โต 35.2% จากปีก่อน 
11 ม.ค. 2559

ผู้สื่อข่าวรายงานว่า ราคาหุ้นบริษัท เอสซีไอ อีเลคตริค จำกัด (มหาชน) หรือ SCI ณ เวลา 10.46น. ราคาอยู่ที่ 6.50 บาท บวก 0.25 บาท หรือ 4% สูงสุดที่ 6.70 บาท ต่ำสุดที่ 6.30 บาท มูลค่าซื้อขายที่ 123.62 ล้านบาท ขณะที่ดัชนีตลาดหุ้นไทยโดยรวมลบ 1.12%
 
บล.เคทีบี (ประเทศไทย) ระบุในบทวิเคราะห์ว่า มีมุมมองในเชิงบวกต่อผลการดำเนินงานของ SCI ปี 2559 ทั้งนี้คาดการณ์กำไรสุทธิปี 2559 ที่ 288 ล้านบาท เติบโตถึง 35.2% จากปีก่อน โดยได้แรงหนุนจากการรับรู้รายได้งานวางระบบไฟฟ้าเฟส 2 ประเทศลาว ซึ่งเป็นโครงการต่อเนื่องจากเฟส 1 และมีมูลค่าโครงการกว่า 2,200 ล้านบาท ผู้บริหารคาดว่าจะสามารถเซ็นสัญญาได้ภายในไตรมาส 4/2558 นี้
นอกจากนั้นโครงการภาครัฐอย่างรถไฟฟ้ายังเป็นปัจจัยช่วยกระตุ้นยอดขายสวิตช์บอร์ดให้เพิ่มมากขึ้นอีกด้วย เรามองว่าผลการดำเนินงานของ SCI จะเข้าสู่ช่วง Peak ประมาณครึ่งปีหลัง 2559 เนื่องจากเป็นช่วงเวลาที่สามารถรับรู้รายได้จาก Backlog ที่มีอยู่ได้สูง
ตามที่กล่าวมาในข้างต้น SCI เป็นหุ้นที่มีปัจจัยบวกทั้งในระยะสั้นและระยะยาว นอกจากนี้ในช่วง 1 เดือนที่ผ่านมา ราคาหุ้น SCI ตกลงมาค่อนข้างมาก มองว่าช่วงเวลานี้เป็นโอกาสที่ดีสำหรับนักลงทุนในการทยอยซื้อหุ้น SCI บริษัทมีการจ่ายเงินปันผลจำนวน 441 ล้านบาทในช่วงก่อนจดทะเบียนในตลาดหลักทรัพย์ โดยคาด Dividend Yield ปี 2559 สูง ที่ประมาณ 4.7% ทำการประเมินราคาพื้นฐานปี 2559 ที่ 7.70 บาท อิง PER กลุ่มอุตสาหกรรมที่ 19 เท่า แนะนำ “ซื้อ”